דב הלברטל

דב הלברטל (נולד ב-8 ביוני 1956) הוא פובליציסט ומשפטן חרדי ישראלי. מחבר סדרת הספרים "ערך החיים בהלכה". התפרסם בעיקר בשל דעותיו הביקורתיות והשנויות במחלוקת.

==ביוגרפיה==
נולד באורוגוואי להניה לבית אפשטיין, ילידת ירושלים, ומאיר הלברטל, ניצול שואה יליד לאנצוּט (Łańcut) שבגליציה ומנהל מחלקת העלייה של הסוכנות היהודית באורוגוואי. גדל במונטווידאו ובבואנוס איירס. ב-1961 עלתה משפחתו לישראל ואביו שימש כמנהל ישיבת כפר הרא"ה. לאחר מכן עברו לירושלים, שם שימש אביו כמנהל ישיבת נתיב מאיר. בצעירותו שימש יושב ראש המשמרת הצעירה של המפד"ל. למד בישיבות נתיב מאיר והר עציון, אצל הרב אהרן ליכטנשטיין והרב יהודה עמיטל ואחר נישואיו למד במכון הרי פישל לדיינות ובבית מדרשו של הרב יוסף שלום אלישיב תפארת בחורים.

שירת בצה"ל בסדיר ובמילואים כמפקד טנק. לאחר מכן עבר קורס קצינים ברבנות הצבאית, והיה ממפקדי קורס זה. היה ראש לשכת הרב הראשי לישראל, בזמנו של הרב ישראל מאיר לאו. בעל תואר שני במשפטים מהאוניברסיטה העברית בירושלים. לימד כמרצה מן החוץ בפקולטה למשפטים באוניברסיטת חיפה, באוניברסיטה העברית בירושלים ובמכללה האקדמית קריית אונו.

הלברטל מתארח בתוכניות טלוויזיה ורדיו בענייני דת ומדינה, ופורש את דעותיו בענייני השעה. הצטרף בעבר פעם בשבוע לעיתונאי אראל סגל בתוכנית האקטואליה "לא סותם ת'פה" ששודרה ברדיו גלי ישראל ושידר ברדיו "גלי ישראל" עם ארז תדמור ברצועה שבועית.

בבחירות לכנסת העשרים וארבע התמודד לכנסת במקום השלישי של רשימת עם שלם בראשות הרב חיים אמסלם.<ref></ref> אך הרשימה לא עברה את אחוז החסימה. לקראת הבחירות לכנסת העשרים וחמש ב-2022 ניסה הלברטל להתמודד לראשות רשימת הציונות הדתית במסגרת הבחירות המקדימות במפלגה אך פרש מהתמודדות כיוון שלדבריו התקנון לא איפשר באופן מעשי למועמדים חדשים להתמודד לתפקיד יושב הראש. לאחר הפרישה הצטרף למפלגת "אנחנו" בראשות מוש חוג'ה והוצב שני ברשימתה לכנסת. הרשימה קיבלה 334 קולות ולא עברה את אחוז החסימה.

== עמדותיו ==
=== נושאי דת וחברה===
הלברטל הוא מבקר חריף של "הממסד הדתי", המשחית לדעתו את מרקמה של מדינת ישראל. הוא מתנגד לתקצוב מכספי החילונים למוסדות חרדים או לקצבאות ילדים למשפחות מרובות ילדים. הלברטל מאמין שהתודעה החברתית של החברה הדתית החרדית, תורמת "לפריחת אנטישמיות ושנאת יהודים".

קרא להתיר גיור רפורמי ולאפשר תחבורה ציבורית בשבת וגידול חזירים, אך כעבור זמן הכריז על התנגדות להפעלת תחבורה ציבורית בשבת. בשנת 2014 הזהיר כי על רקע המתיחות עם החרדים, יאיר לפיד עלול להירצח בידי חרדי.

בסוף שנת 2014 פרסם מאמר שבו כתב כי חסידות ברסלב מעוניינת להשתלט על היהדות. על חסידות חב"ד כתב שהיא הדבר הקרוב ביותר לפגניות יהודית, תנועה משיחית, מיסיונרית ואנטי ציונית, ושדוכני חב"ד הם כמו הטרדה מינית. הלברטל טוען שהאשמים באסון מירון הם החרדים עצמם שגרמו לצפיפות האיומה והאקסטזה הדתית.<ref></ref> התבטא שלנשים אין זכות מוסרית למשול, בשל העובדה שאינן משתתפות, לדבריו, במערך הביטחון הקרבי ובעבודות בניה. טען שנשים חרדיות צריכות לתפוס את מקומם של הגברים במוקדי ההכרעה.<ref></ref> בתקופת הקורונה תקף בחריפות את המגזר החרדי על כך שלא נשמע להוראות ומגלה זילות בחיי אדם.<ref></ref> בטור שפרסם, טען שאם החילונים יעזבו את המדינה, החרדים לא ישרדו.<ref></ref>

הלברטל היה מבקר חריף של הציבור הדתי לאומי, אולם לאחר שפרסם שהפך לימני, פרסם מאמר אוהד כלפי הציונות הדתית. הוא קרא לשלול אזרחותם של החרדים שלא מתגייסים ולמנוע מהם זכות הצבעה.

לאחר מתקפת הפתע של חמאס על ישראל צייץ "הטבח המזוויע של החמאס הוא ליקוי מאורות" והאשים בין הגורמים לטבח את יושב ראש הכנסת אמיר אוחנה עקב היותו הומו.<ref></ref>

לאחר שחרור החטופים במבצע יד הזהב כתב הלברטל בחשבון הטוויטר שלו:

=== התנחלויות, שלום וביטחון===
הלברטל היה מתנגד חריף למפעל ההתנחלויות, אשר לטענתו מנוגד להלכה ומסכן את הקיום היהודי. לדבריו, "ישראל עוסקת מאז קיומה רק במלחמה, ומעולם לא עשתה ניסיון להגיע לשלום", ו"כל שפיכות הדמים והמלחמות של מדינות ערב והארגונים הפלסטינים נגד ישראל נובעים מהכיבוש ומההתנחלויות". בעת מבצע צוק איתן כתב כי על מדינת ישראל להיכנע לכל דרישות החמאס.

בסיוון תשע"ה (2015), במלאת שנה לחטיפת שלושת הנערים ורציחתם כתב הלברטל טור דעה שבו גינה את "פסטיבל הנקמה" שנלווה לדבריו לאירוע והוסיף בסרקזם "כמה טוב שהם נחטפו ונהרגו". בעקבות הסערה שחולל הטור התנצל הלברטל למחרת על הצורה והסגנון הציני, תוך שהוא מדגיש כי תוכן הדברים שכתב נכון.

לאחר המהומות בישראל (2021) פרסם מאמר בו טען שהפך לימני, שהערבים מבינים רק כח ושהוא רואה במדינה פלסטינית סכנה לביטחון ישראל. במאמר נוסף כתב כי הפוליטיקאי היחיד "שמבין את התהליך שמתרחש פה" הוא איתמר בן גביר, וש"אחרי הערבים, השמאל הוא האויב הגדול ביותר של מדינת ישראל. וגם בג"ץ". בפרסומים מאוחרים יותר שלו הוא הזדהה שוב כאיש שמאל. לאחר שאיתמר בן גביר עלה להר הבית, פרסם טור שקורא לראש הממשלה לפטרו. בטור שפרסם כתב שנתניהו ייזכר לדיראון כמי שהכשיר את הכהניזם והלאומניות בפוליטיקה הישראלית.<ref></ref> בעקבות אירועי מתקפת הפתע על ישראל החל הלברטל להתבטא נגד הפלסטינים וערביי ישראל ואף קרא שלא להכניס ערבים ישראלים לערים יהודיות. בראיון לאתר סרוגים אמר שהתפכח<ref></ref>.
בציוץ ברשת החברתית X כתב:
"כל הערבים בין הנהר לים, כולל אזרחי המדינה שונאים את היהודים והיו רוצים להשמידם.
חלק מתנהלים בינתיים באופן פרקטי כחלק מהמדינה.
זה המסר שהשמאלנים צריכים להפנים ולהדהד.
כי השמאל במדינת ישראל הוא לא הומני, לא ליברלי ולא שוחר זכויות, אלא עדר של שטופי מוח שאוהב את הפלסטינים יותר מישראל".

=== מפלגת ש"ס ומזרחים ===
הלברטל כתב על מפלגת ש"ס שאנשיה כפויי טובה, ושהציבור המזרחי שבא לישראל ממדינות נחשלות צריך להודות לאשכנזים שהקימו את המדינה, אך במקום להודות הם טוענים שהאשכנזים הם גזענים. הלברטל הדגיש שדבריו מכוונים נגד ראשי מפלגת ש"ס ולא נגד הציבור המזרחי כעדה. לדבריו ש"ס אינה מפלגה חרדית. ב-2016 אמר כי "ש"ס היא המפלגה הגזענית היחידה במפה הפוליטית במדינת ישראל", ו"מדינת ישראל הולכת ונשלטת על ידי ספרדים". ב-2017 אמר הלברטל כי "הליכוד הופך למעין ש"ס לחילונים". על מירי רגב אמר שהיא "מובילה קו צעקני, וולגרי רטוריקה מאיימת של שוק". לקראת הבחירות לכנסת העשרים ושתיים הלברטל קרא לאשכנזים לא להצביע למפלגת העבודה שבראשה עומדים שלושה מרוקאים, כי לא גינו השתלחות מועמדת מטעמם באשכנזים ומייסדי המדינה.

==ספריו==
הלברטל הוא מחברה של סדרת ספרים בשם "ערך החיים בהלכה", שיצאה לאור בהוצאה עצמית, ועוסקת בעמדת המשפט העברי בנושאים רגישים הכלולים מבחינה אתית בקטגוריה של "ערך החיים": דחיית נפש - האחריות לחיי אחר, חובת הצלת חיים, מסירה לאויב, קדימויות בהצלת חיים, בעלות האדם על גופו - ניתוחי מתים, המתת חסד, איבוד עצמו לדעת, העובר כנפש - הגדרת חיים אנושיים, קידוש השם.

==משפחתו==
הלברטל נשוי ואב לשמונה. מתגורר בשכונת ארזי הבירה בירושלים. אחיו הוא פרופסור משה הלברטל.

==קישורים חיצוניים==

*[https://www.facebook.com/profile.php?id=100080143098616 קישור לפייסבוק של דב הלברטל]
* [https://web.archive.org/web/20140907121551/http://weblaw.haifa.ac.il/he/Faculty/Pages/Halbertal.aspx עמוד באתר אוניברסיטת חיפה]
* יוסי איתן, [https://web.archive.org/web/20140714103712/http://www.y-or.co.il/blog/2011/11/22/ראיון-מרתק-עם-הרב-הלברטל-שהולך-עד-הסוף/#.U6_HVx9d7CI ריאיון עם הרב הלברטל], אתר "ויהי אור", 22 בנובמבר 2011
* 
* 
* 
* [http://www.kikar.co.il/tag.php?t=עו%22ד+דב+הלברטל מאמרי דב הלברטל], באתר "כיכר השבת"
* [http://www.icast.co.il/default.aspx?p=Podcast&id=470537&cid=482520 שעה אישית עם דב הלברטל] בתוכנית "שעה של אנשים". מגישים: אסף פאסי ואבי קראוס, רדיו גלי ישראל, 18 בספטמבר 2014
* [http://actualic.co.il/אף-חרדי-לא-יתחתן-עם-אתיופית-•-הטור-של-דב/ אף חרדי לא יתחתן עם אתיופית • הטור של דב הלברטל], באתר אקטואליק, 4 ביולי 2018
* 
* 

==הערות שוליים==

קטגוריה:בוגרי ישיבת נתיב מאיר
קטגוריה:בוגרי ישיבת הר עציון
קטגוריה:עולים בשנות ה-1960
קטגוריה:סגל אוניברסיטת חיפה: משפטים
קטגוריה:חרדים ישראלים
קטגוריה:פובליציסטים חרדים
קטגוריה:סגל גלי ישראל
קטגוריה:סגל ישראל היום
קטגוריה:חוקרי משפט עברי
קטגוריה:ישראלים ילידי אורוגוואי
קטגוריה:משפחת יצחק אפשטיין
קטגוריה:ישראלים שנולדו ב-1956